
L I G J 
Nr.7772, datë 7.12.1993

PëR DISA NDRYSHIME Në LIGJIN NR.7514, DATë 30.9.1991 "PëR PAFAJëSINë, AMNISTINë DHE REHABILITIMIN E ISH-Të DëNUARVE DHE Të PëRNDJEKURVE POLITIKë", NDRYSHUAR ME LIGJIN NR.7660, DATë 14.1.1993, DHE LIGJIN NR.7719, DATë 8.6.1993

Në mbështetje të nenit 16 të ligjit nr.7491, datë 29.4.1991 "Për dispozitat kryesore kushtetuese", me propozimin e Këshillit të Ministrave,

KUVENDI POPULLOR
I REPUBLIKëS Së SHQIPëRISë

V E N D O S I:

Neni 1

Në ligjin nr.7514, datë 30.9.1991 "Për pafajësinë, amnistinë dhe rehabilitimin politik të ish-të dënuarve dhe të përndjekurve politikë", ndryshuar me ligjin nr.7660, datë 14.1.1993, dhe ligjin nr.7719, datë 8.6.1993, në nenin 5 bëhen këto ndryshime :
- Në shkronën "ç/1"
Pas fjalëve "Ish-të burgosurve politikë për kohën e qëndrimit në burg ose në kampet e punës" shtohen fjalët "dhe ish-të internuarve për motive politike deri në datën 31.12.1954, për të internuarit në kampet e internimit Radostinë, Levan, Kuç deri në 31.12.1958 dhe të internuarit në kampin e internimit Zvernec deri më 31.12.1967.
- Në shkronjën "d/1"
Pas fjalëve "Familjeve  të ish-të burgosurve politikë që nuk jetojnë më" shtohen fjalët "dhe ish-të internuarve për motive politike deri në datën 31.12.1954, për të internuarit në kampet e internimit Radostinë, Levan, Kuç deri në 31.12.1958 dhe të internuarit në kampin e internimit Zvernec  deri më 31.12.1967".
- Në shkronjën "dh"
Pas fjalëve "Ish-të burgosurve politikë që nuk jetojnë më" shtohen fjalët "ish-të internuarve për motive politike deri në datën 31.12.1954, për të internuarit në kampet e internimit Radostinë, Levan, Kuç deri në 31.12.1958 dhe të internuarit në kampin e internimit Zvernec deri më 31.12.1967"
- Në shkronjën "e"
Pas fjalëve "të të vdekurve në burg" shtohen fjalët "dhe të ish-të internuarve për motive politike deri në datën 31.12.1954, për të internuarit në kampet e internimit Radostinë, Levan, Kuç deri në 31.12.1958 dhe të internuarit në kampin e internimit Zvernec deri më 31.12.1967.

Neni 2

Ky ligj hyn në fuqi menjëherë.
Shpallur me dekretin nr.715, datë 17.12.1993 të Presidentit të Republikës së Shqipërisë, Sali Berisha. 

